تورکیه ساغلیق ناظیرلیگی بیلدیریب کی، کوروناویروسا قارشی علمی هئیتین قراری ایله "کووید-19" کئچیرن شخص‌لره 2 دوز یئرینه 1 دوز "بیون تک" آشی‌سی" وورولا‌جاق.
یئنی تیپ کوروناویروس (کووید-19) کئچیرن‌لردن بیرینجی دوز "بیون تک" واکسنی قبول ائدن‌لره ناظیرلیک طرفیندن ایکینجی دوز گؤروش‌لری‌نین (راندوولاری) لغو ائدیلدیگینه باغلی مئساژ گؤندریلیب. مئساژدا یازیلیر: "کووید-19" خسته‌لیگی کئچیرن‌لر اوچون تک دوز "بیون تک" آشی‌سی‌نین کافی اولاجاغینا دایر علمی هئیت قرارینا اساساً، ایکینجی دوز آشی گؤروشونوز لغو ائدیلمیشدیر."
قئید ائدک کی، ساغلیق ناظیری فخرالدین کوجانین صدرلیگی ایله 30 ژوئن ده توپ‌لانان علمی هئیتین تکلیفیله خستلیگین اوزریندن 6 آی کئچدیک‌دن سونرا آشی حاقی تعیین اولونماسی تطبیقینده دییشیک‌لیک ائدیلیب.
